అసేల గుణరత్నే

డౌండెగెదర అసేల సంపత్ గుణరత్నే, శ్రీలంక క్రికెటర్. శ్రీలంక తరపున క్రికెట్ లోని అన్ని రకాల ఫార్మాట్లలో ఆడాడు. ఇతడు కుడిచేతి వాటం బ్యాట్స్‌మన్,  అప్పుడప్పుడు పార్ట్-టైమ్ మీడియం పేస్ బౌలింగ్ చేస్తాడు. ప్రస్తుతం శ్రీలంక ఆర్మీలో 6వ ఫీల్డ్ రెజిమెంట్, శ్రీలంక ఆర్టిలరీకి అనుబంధంగా ఉన్న వారెంట్ అధికారిగా పనిచేస్తున్నాడు. 2017 నవంబరులో శ్రీలంక క్రికెట్ వార్షిక అవార్డుల వేడుకలో ఉత్తమ ఆల్ రౌండర్‌గా రెండు అవార్డులతో సహా నాలుగు అవార్డులను గెలుచుకున్నాడు.

జననం 
డౌండెగెదర అసేల సంపత్ గుణరత్నే 1986, జనవరి 8న శ్రీలంకలోని కాండీ నగరంలో జన్మించాడు. కాండీలోని శ్రీ రాహులా కళాశాలలో చదివాడు.

దేశీయ, టీ20 ఫ్రాంచైజీ క్రికెట్ 
2017 ఫిబ్రవరిలో 2017 ఇండియన్ ప్రీమియర్ లీగ్ కోసం ముంబై ఇండియన్స్ జట్టు అతన్ని 30 లక్షలకు కొనుగోలు చేసింది.

2018 మార్చిలో 2017–18 సూపర్ ఫోర్ ప్రావిన్షియల్ టోర్నమెంట్ కోసం కాండీ జట్టులో ఎంపికయ్యాడు. తరువాతి నెలలో 2018 సూపర్ ప్రావిన్షియల్ వన్ డే టోర్నమెంట్ కోసం క్యాండీ జట్టులో కూడా ఎంపికయ్యాడు.

2018 ఆగస్టులో 2018 ఎస్ఎల్సీ టీ20 లీగ్‌లో గాల్లె జట్టులో ఎంపికయ్యాడు. 2018 అక్టోబరులో 2018-19 బంగ్లాదేశ్ ప్రీమియర్ లీగ్ కోసం డ్రాఫ్ట్ తర్వాత, కొమిల్లా విక్టోరియన్స్ జట్టులో జట్టులో ఎంపికయ్యాడు. 2019 మార్చిలో 2019 సూపర్ ప్రావిన్షియల్ వన్ డే టోర్నమెంట్ కోసం కాండీ జట్టులో ఎంపికయ్యాడు. 2020 అక్టోబరులో లంక ప్రీమియర్ లీగ్ ప్రారంభ ఎడిషన్ కోసం క్యాండీ టస్కర్స్ చేత డ్రాఫ్ట్ చేయబడ్డాడు. 2021 ఆగస్టులో 2021 ఎస్ఎల్సీ ఇన్విటేషనల్ టీ20 లీగ్ టోర్నమెంట్ కోసం ఎస్ఎల్సీ రెడ్స్ జట్టులో ఎంపికయ్యాడు. 2021 నవంబరులో 2021 లంక ప్రీమియర్ లీగ్ కోసం ప్లేయర్స్ డ్రాఫ్ట్ తర్వాత క్యాండీ వారియర్స్ తరపున ఆడటానికి ఎంపికయ్యాడు.

అంతర్జాతీయ క్రికెట్ 
2016 ఫిబ్రవరిలో భారతదేశానికి శ్రీలంక పర్యటన కోసం ట్వంటీ20 ఇంటర్నేషనల్ క్రికెట్ జట్టులో ఎంపికయ్యాడు. 2016 ఫిబ్రవరి 14న తన టీ20 అరంగేట్రం చేసాడు, నాలుగు పరుగులు చేశాడు. ఈ మ్యాచ్‌లో శ్రీలంక 9 వికెట్ల తేడాతో ఓడిపోయింది.

2016 అక్టోబరు 29న జింబాబ్వేపై శ్రీలంక తరపున అరంగేట్రం చేశాడు. మొదటి టెస్టు తొలి ఇన్నింగ్స్‌లో యాభై పరుగులు చేశాడు, అదే పర్యటనలో రెండో మ్యాచ్‌లో తన తొలి టెస్టు సెంచరీని నమోదు చేశాడు.

జింబాబ్వేలో ట్రై-సిరీస్ లో వెస్టిండీస్ మ్యాచ్ కోసం శ్రీలంక వన్డే ఇంటర్నేషనల్ జట్టులో ఎంపికయ్యాడు. ముక్కోణపు సిరీస్‌లో జింబాబ్వేతో జరిగిన తొలి మ్యాచ్‌లో వన్డేల్లో అరంగేట్రం చేసి 3 వికెట్లు పడగొట్టాడు.

2018 మేలో 2018–19 సీజన్‌కు ముందు శ్రీలంక క్రికెట్ ద్వారా జాతీయ కాంట్రాక్ట్‌ను పొందిన 33 మంది క్రికెటర్లలో అతను ఒకడు. 2018 డిసెంబరులో 2018 ఎసిసి ఎమర్జింగ్ టీమ్స్ ఆసియా కప్ కోసం శ్రీలంక జట్టులో ఎంపికయ్యాడు.

మూలాలు

బాహ్య లింకులు 
 

జీవిస్తున్న ప్రజలు
1986 జననాలు
శ్రీలంక వ్యక్తులు
శ్రీలంక వన్డే క్రికెట్ క్రీడాకారులు
శ్రీలంక టెస్ట్ క్రికెట్ క్రీడాకారులు
శ్రీలంక క్రికెట్ క్రీడాకారులు